Michael Büskens

Michael "Mike" Büskens (s. 19. maaliskuuta 1968) on saksalainen jalkapallovalmentaja ja entinen keskikenttäpelaaja. Hän toimii FC Schalken apuvalmentajana.

Ura pelaajana

Büskens pelasi juniorina Alemannia Düsseldorfin, Fortuna Düsseldorfin ja VfL Benrathin joukkueissa. 1987 hän aloitti ammattilaisuransa Fortuna Düsseldorfissa, jota hän edusti kaikkiaan viiden kauden ajan. 1992 ura jatkui FC Schalkessa, jossa Büskens saavutti myös uransa suurimmat voitot. Hän oli voittamassa UEFA Cupia 1997 ja Saksan Cupia kahteen otteeseen. Kevätkaudella 2000 Büskens pelasi MSV Duisburgissa palaten takaisin Schalkeen Duisburgin noustua 1. Bundesliigaan. Büskens lopetti pelaamisen Schalken ykkösjoukkueessa kauden 2001–02 jälkeen.

Meriitit pelaajana

 UEFA Cup: 1997
 Saksan Cup (2): 2001, 2002

 Ura valmentajana 

Büskens aloitti valmennusuransa 2002 FC Schalken kakkosjoukkueen apuvalmentajana. Pelivuodet kakkosjoukkueessa päättyivät kauteen 2003–04, kun polvivammoista kärsinyt Büskens joutui lopullisesti jättämään pelikentät. Vuonna 2005 hänelle tehtiin useita polvileikkauksia, jotka johtivat hengenvaaralliseen verenmyrkytykseen ja Büskens jouduttiin vaivuttamaan koomaan.

Büskens kuitenkin toipui ja palasi kaudella 2005–06 FC Schalken kakkosjoukkueeseen, tällä kertaa päävalmentajaksi. Huhtikuussa 2008 Büskens nousi FC Schalken päävalmentajaksi Mirko Slomkan potkujen jälkeen. Hän hoitaa tehtäviä yhdessä Youri Mulderin kanssa kesään 2008 saakka, jolloin hollantilainen Fred Rutten siirtyy Schalke-luotsiksi. Büskens palasi Schalken päävalmentajaksi, kun Rutten sai potkut maaliskuussa 2009. Büskens toimii seuran tilapäisenä päävalmentajana, kunnes joukkue löytää uuden valmentajan.

Büskensin pesti kesti lopulta kauden 2008/09 loppuun. Hänen johdollaan gelsenkircheniläisseura sijoittui lopulta Bundesliigassa kahdeksanneksi. Kausi päättyi 2–3 kotitappioon TSG 1899 Hoffenheimille. 

Joulukuussa 2009 Büskens palasi valmennustehtäviin, kun 2. Bundesliigassa sijalla 15 majaileva SpVgg Greuther Fürth palkkasi hänet päävalmentajakseen. Überraschung in Fürth: Büskens macht's! Kicker. Viitattu 27.12.2009. Büskensin johdolla Greuther Fürth paransi otteitaan ja sijoittui kauden päätteeksi yhdenneksitoista. Büskensin ensimmäisellä kokonaisella kaudella seura palasi jälleen taistelemaan noususta Bundesliigaan, mutta lopulta joukkueen oli tyydyttävä katkerasti neljänteen sijaan. Kaudella 2011–12 Greuther Fürthin pitkä odotus lopulta palkittiin, kun Büskens luotsasi seuran 2. Bundesliigan mestariksi ja seura nousi pitkän odotuksen jälkeen pääsarjatasolle. Fortuna verteidigt Platz 3 - Aachen steigt ab Toukokuussa 2012 Büskens allekirjoitti kesään 2013 ulottuvan jatkosopimuksen Greuther Fürthin kanssa. Freude in Fürth: Büskens bleibt!

Greuther Fürthin pääsarjakausi 2012/13 sujui tuloksellisesti vaisusti ja joukkue vajosi kauden alusta alkaen putoamiskamppailuun. Lopulta seurajohdon kärsivällisyys loppui 21. helmikuuta 2013 ja se erotti Büskensin tehtävästään. Greuther oli sarjan viimeisenä 14 pistettä putoamisviivasta ja neljä pistettä karsintapaikasta jääneenä. Aufstiegsheld Büskens muss gehen - Kandidat Hasenhüttl

Kesäkuussa 2013 Büskens allekirjoitti kaksivuotisen sopimuksen Bundesliigasta pudonneen Fortuna Düsseldorfin kanssa. Düsseldorf stellt Büskens als neuen Trainer vor Seurajohdon tavoitteena oli nousta Büskensin alaisuudessa pikaisesti takaisin Bundesliigaan, mutta syksyn tuloksilla Fortuna vajosi sarjan keskikastiin kauas nousutaistelusta. Lopulta 0–2 tappio Karlsruhelle oli seurajohdolle liikaa ja Büskens sai marraskuun lopussa potkut. Fortuna entlässt Büskens – und hat noch viel Arbeit

Helmikuussa 2015 Büskens palasi SpVgg Greuther Fürthin päävalmentajaksi. BEURLAUBT FRANK KRAMER – MIKE BÜSKENS ÜBERNIMMT Büskensin johdolla SpVgg:n peli ei kulkenut toivotulla tavalla ja joukkue hävisi kuusi 12 pelaamastaan ottelusta. Lopulta seura purki hänen sopimuksensa toukokuun lopulla 2015. Trainer Büskens verlässt Fürth

Kesäkuussa 2016 Büskens teki vuoden mittaisen sopimuksen Itävallan Bundesliigassa pelanneen Rapid Wienin kanssa.Büskens neuer Rapid-Trainer  Büskensin syksy Rapidissa oli vaikea ja joukkue voitti hänen johdollaan vain kaksi pelaamistaan 10 Bundesliiga-ottelusta. Marraskuun alussa seura erottikin Büskensin tehtävistään kehnojen tulosten vuoksi.Andreas Müller und Mike Büskens mit sofortiger Wirkung beurlaubt 

Maaliskuussa 2019 Büskens palasi Schalkeen Huub Stevensin apuvalmentajaksi kauden loppuun ulottuvalla sopimuksella.Huub Stevens: Tugenden, die Schalke ausmachen, sind gefragt Kauden jälkeen Büskens siirtyi Saksan jalkapalloliiton palvelukseen ja toimi alle 16- ja alle 17-vuotiaiden maajoukkueiden apuvalmentajana. Schalkeen hän palasi joulukuussa 2020, kun hän toimi kahdessa ottelussa Huub Stevensin apuvalmentajana. Maaliskuussa 2021 hänestä tuli jälleen Schalken apuvalmentaja, kun Dimitrios Grammozis otti valmennusvastuun.Mike Büskens

Maaliskuun alussa 2022 Büskensistä tuli loppukauden mittaisella sopimuksella Schalken päävalmentaja.Mike Büskens takes over as head coach until the end of the season Büskensin johdolla Schalke pelasi vahvan kevätkauden ja voitti 2. Bundesliigan mestaruuden nousten kauden jälkeen takaisin pääsarjaan.Schalke promoted to Bundesliga to cap transformative season Kauden jälkeen hän palasi apuvalmentajan tehtävään.Neuer Schalke-Trainer: Zwei Kandidaten sind heiß - es gibt weitere Optionen

 Meriitit valmentajana 

 2. Bundesliiga: 2012, 2022

 Lähteet 

Luokka:Saksalaiset jalkapallovalmentajat
Luokka:Saksalaiset jalkapalloilijat
Luokka:Vuonna 1968 syntyneet
Luokka:Elävät henkilöt